Абдулманоф Нурмуҳаммадов

Абдулманоф Муҳаммадович Нурмуҳаммадов ( ; 10 декабри соли 1962, Силди, ноҳияи Сумадин, Ҷумҳурии Мухтори Шӯравии Сотсиалистии Доғистон, СССР — 3 июли 2020, Маскав, Русия) — варзишгари шуравӣ ва русӣ, мураббӣ, устоди варзиши СССР оид ба куштии озод. Мураббии шоистаи Русия, сармураббии тими миллии Ҷумҳурии Доғистон оид ба самбои размӣ. Қаҳрамони ҷудо ва самбои Украина. Падар ва мураббии қаҳрамони бебохти муҳорибаҳои омехта ва ташкилоти ЮФС — Ҳабиб Нурмуҳаммадов.

 Зиндагинома 
Абдулманоф 10 декабри соли 1962 дар деҳаи Силдии ноҳияи Сумадини Доғистон таваллуд шудааст. Ҳамчунин, дар деҳаи Кироваули ноҳияи Кизилюрт зиндагӣ кардааст. Соли 1987 Донишкадаи кооперативии Полтаваро бо ихтисоси муҳосиб ва иқтисоддон хатм кардааст. Соҳиби се фарзанд: ду писару як духтар мебошад.

Ӯ дар артиши 40-уми муттаҳидаи мусаллаҳ хидмат кардааст ва дар соли 1982 сарбозонро барои фиристодан ба Афғонистон таълим додааст.

Абдулманоф маснади варзишии худро аз куштии озод оғоз карда, баъди ба даст овардани устодии варзиш дар ин навъи куштӣ ва даъват шудан ба артиш ба куштии ҷудо ва самбо машғул шуд.

3 июли соли 2020 ӯ дар Маскав бар асари гирифторӣ ба коронавирус даргузашт, ба гуфтаи Рамазон Қодиров . 4 июл дар зодгоҳаш ба хок супурда шуд .

 Некдошт 
9 ноябри соли 2023 номи деҳаи Кироваули ноҳияи Қизилюрти Ҷумҳурии Доғистон бо қарори Ҳукумати Федератсияи Русия ба Манофқалъа иваз карда шуд .

 Ҷоизаҳо
 Корманди шоистаи тарбияи ҷисмонии Ҷумҳурии Чеченистон (11 октябри 2018) — барои саҳмаш дар рушди тарбияи ҷисмонӣ ва варзиш, фаъолиятҳое, ки сазовори эътирофи ҷомеаи ҷаҳонӣ шудаанд

 Эзоҳ